બંને ટીમ વચ્ચે અત્યાર સુધીમાં કુલ 9 મુકાબલા રમાયા છે જેમાંથી ચેન્નઈ 7 વખત જીત્યું, જ્યારે હૈદરાબાદ માત્ર 2 વખત જ જીત્યું. વાનખેડે સ્ટેડિયમમાં બંને ટીમના પ્રદર્શન પર નજર નાખવામાં આવે તો આ મેદાનમાં હૈદરાબાદની સરખામણીએ ચેન્નઈનું પ્રદર્શન સારું છે. અહીં રમાયેલ 6 મેચમાંથી સનરાઈઝર્સ હૈદરાબાદને માત્ર એક મેચમાં જ જીત મળી છે. જ્યારે ચેન્નઈ 12 મેચમાંથી 6 વખત જીત્યું છે. આઈપીએલ 11માં વાનખેડેમાં રમાયેલ મુંબઈ સામેના મુકાબલામાં બંને ટીમોએ જીત મેળવી હતી. ચેન્નઈ અને હૈદરાબાદ વચ્ચે ક્વૉલિફાયર મુકાબલો પણ આ ગ્રાઉન્ડમાં જ રમાયો હતો જેમાં ચેન્નઈએ હૈદરાબાદને 2 વિકેટે માત આપી હતી.